
Sve astrologijske sastavnice, polja, znakovi, planeti, i ino u kozmogramu, simboliziraju 
arhetipske procese unutar kolektivno nesvjesnoga, odnosno prispodobljuju temeljne 
pripadne obrasce unutar ukupnosti čovjekova doživljavanja i ponašanja, kao stanovite 
poredbene značajke prvotnoga psihičnog i/ili tvarnog ustrojstva a koji su, arhetipovi, 
sveopći, posvudašnji i vječni u postojanju i trajanju. 


Pritom valja ponovno naglasiti, planeti jesu stvarna nebeska tijela ali ne predstavljaju 
neposredno stvarne osobe što je, dakako, i nemoguće, već samo vrste pretpostavljenih 
simboličkih 'mentalnih  slika', arhetipova, vrste očitovanih simboličkih predodžbi, 
djelotvornih sila i energija, koje osoba može pojmiti doživljavanjem i izraziti ponašanjem. 


Dakle, riječ planet samo je odgovarajuća izričajna zamjembenica kojom se 
prispodobljuje oblik različitog sa sličnim postojanjem, stoga je samo vjerojatna simbolička 
naznaka mogućeg unutarnjeg stajališta ličnosti, tjelesna ustrojstva i onoga što osobu 
pokreće u danim okolnostima, odnosno jezični izričaj prenesenoga značenja koji se rabi za 
objekt različit od onoga kojemu prvotno i zbiljski pripada ... kao što, primjerice, sat pokazuje 
vrijeme ali nije vrijeme niti na vrijeme utječe ... 

Primjerice, vrlo aktivan Mars u kozmogramu prispodobljuje nešto oštro, izravno, silovito, 
izazovno ... No, pritom ne poimamo da je planet Mars, tijelo Sunčeva sustava, izazivač ili 
uzročnik nezgoda što, dakako, ne može ni biti, već, u pripadnu prenesenu značenju, 
razumijevamo da razlog tomu leži u iznimno smionim, ali istodobno prenagljenim i nerijetko 
nerazboritim postupcima same osobe. Time Mars, onim što prispodobljuje, naznačuje ne 
samo mogućnost da se nabodemo ili u nešto zaletimo, pa i susretnemo s vrlo izravnom ili, 
čak, naprasitom osobom koja nije nužno muškoga spola, već nerijetko takvima određuje i 
nas same. Stoga, na osobnoj razini doživljavanja može biti naznakom izrazita, napose 
mišićna napor, pokušaja kakvoga prodora, promidžbe i potvrđivanja, ili srdžbe, iznimne 
smionosti sve do nepotrebna izlaganja pogibelji, upalna proces itd. 

Stoga, kada tijekom razmatranja bilo kojeg astrološkog čimbenika ili sastavnice 
primjenjujem riječi kao što su prožima, uzrokuje, stvara, utječe, djeluje, usmjerava, upravlja, 
pokreće, potiče, pokazuje, označava, naznačuje, navješćuje i sl., striktno mislim na 
prispodobe, izričajne zamjembenice u prenesenome značenju, primijenjene u astrologijski 
ugovorenomu simboličku prostorno-vremenskomu sustavu, suodnosno ljudskome biću, u nj 
upredene i 'pounutrene' poput stanovitih obilježja, značajki, sposobnosti, osobitosti, radnji, 
funkcije, procese, i inog.... 

Dakako, sve suodnosno trenutku vremena isključivo mjerenomu na Zemlji jer svaki 


vremenski odnos s bilo kojim nebeskim objektom, ovisno u njegovoj udaljenosti, odraz je 
nedavna i/ili već odavna minula trenutka - dakle prošlost. 

Slika slagalice 


Čovječe pazi 
da ne ideš malen 
ispod zvijezda! 


Pusti 
da cijelog tebe prođe 
blaga svjetlost zvijezda! 


Da ni za čim ne žališ 
kad se budeš zadnjim pogledima 
budeš rastajao od zvijezda! 


Na svom koncu 
mjesto u prah 
prijeđi sav u zvijezde. 


Antun Branko Žimić, Opomena 


Raščlamba kozmograma, koju primjenjuje većina astrologa, uključuje tumačenje 
značenja pojedinih planete u znakovima i poljima, njihovih aspekata, vladara polja i znakova 
itd., najčešće kao niza zasebnih čimbenika. Takvim je pristupom teško razlučiti koji je od 
čimbenika bitan i pojedincu svrsishodan, a koji ne. Unekoliko, to nalikuje pokušaju da se u 
mraku sastavi golemi lego oblik ili, pak, slagalica iz kutije, od tisuću dijelova, bez ikakve 
predodžbe o izgleda lika na kutiji, pa sve što možemo učiniti jest staviti dijelove preda se i 
pokušati saznati koji se dio uklapa zajedno s drugima, bez mogućnosti sagledavanja što 
zapravo trebamo sastaviti. Najmanje što se može reći jest, to je iznimno teško. 

Stoga, valja pokušati sastaviti istu slagalicu, ali u osvijetljenoj prostoriji s jasnom 
predodžbom o liku na kutiji kojega nastojimo povezati u jedno, spojiti ono što je odvojeno, 
sjediniti. 

Primjenjujući Huberov pristup, psihološke astrologije, prispodobljeno značenje 
kozmograma možemo sagledati poput slike slagalice, 's vanjske strane kutije', raspoznati 
povezanost svih čimbenika i sastavnica i time postati umnogome svjesniji cjelovite 
predodžbe ljudskog bića i prije nego počnemo razmatrati kozmogram u pojedinostima. 
Jezgra psihičke energije u središtu je kozmograma kojega okružuju četiri združene, zapravo 
neodjelite razine kao prispodobljene naznake nasljednih obilježja, unutarnjih motivacija i 
okosnice ponašanja u vanjskome svijetu. 

Slijedom prethodne usporedbe, pogledamo li 'sliku s vanjske strane kutije', odnosno crtež 
na sljedećoj stranici, možemo bolje razumjeti kako su 'dijelovi' uzajamno povezani i 
stopljeni. lako su opisi koji slijede kratki, na jednostavan način opisuju 'okosnicu' Huberova 
pristupa. 

Jezgra 
nutrina - bitak 
izvorišna energija 
nadosobni Ja 
'redatelj' 


Aspektna 
mreža 
ustroj svijesti 
skup životnih 
motivacija i mogućnosti 
'okosnica radnje" 


Planeti 
psihički procesi 
sredstva ostvarivanja 
iskustvo samosvojnosti 
glumci' 


Znakovi 
nasljedna obilježja 
arhetipovi 
energetski sadržaji 
'kostimi' 


Polja DC 
uvjeti okruženja AC 
poprišta životnih zbivanja 
područja istraživanja i 
ostvarivanja 
ipozornica' 

Čovjek kao cjelina 


Od iznimne je važnosti, ljudsko biće, uvijek razmatrati 
kao cjelinu. Načelno, ljudi su skloni pridavati veću važnost 
uvriježenoj predodžbi 'stvarnosti', odnosno u liku ili ulozi 
utjelovljenima vanjskim obilježjima, koja se ogledaju u 
nečijoj osobnosti kao ishod utjecaja okruženja, olako 
zaboravljajući da su unutarnje vrednote, u bitku 
utjelovljene, umnogome znakovitije i odista važnije. Pa 
zar nisu naša stvaralačka ostvarenja, sve izvrsnosti, 
dobrohotnost i sve ino velebno što iz nutrine bića izvire, 
zapravo ono što nas određuje. 


Razina ASPEKATA Razina PLANETA 
'Umrežavanje' , Sposobnosti 
sposbnosti | Stručnost 
Suradnja . 
Razina POLJA 


Područja djelovanja 
i ostvarivanja 


Okruženje / Vanjski svijet 


Jelns vjslue/\ / slusznayg 


Unutarnji KRUG 

Pesa na ZNAKOVA 
a; “WW Ukupnost nasljeđa 
ti / : : 

Svjetonazor Za g Odlike naraštaja 


Suradnički duh 

Središnji krug 


Sagledavši kozmogram, u poredbi s ljudskim bićem, u 
prenesenu značenju, možemo pretpostaviti da je njegova prava 
suština u unutarnjem, središnjemu krugu. To središte ima mnogo 
imena, nekima je to Duša, Psiha ili Atman, drugima, pak, Duh, Više 
Ja ili Monada ... Kako god, taj pravi smisao čovjekove vlastitosti, njegovo najdublje unutarnje 
bivstvo, u zbilji nije moguće posve zadovoljavajuće shvatiti ili jednoznačno opisati ljudskim 
pojmovima. 


Ta suštinska srž, korijenski noseće, postojano i za-sebe-opstojeće dinamično biće ili središte 
sila, kao temeljni izvor duhovne i psihičke energije i nositelj doživljajnih stanja, usuglašena je sa 
svekolikosti svemira a opet jedinstvena je unutar svakog pojedinca. 

Mali krug u sredini, poput svevidećeg oka ili kao vedate0j' koji sve motri i nadzire, 
prispodobljuje jezgru bića, sjedinjenje s Višim Ja, bitak sam i sve iz njega proizlazeće. Iz toga 
životvorna središta izviru sve mogućnosti koje netko ima u sebi, sve sposobnosti koje postoje u 
neočitovanu stanju i dolaze do izražaja u određenim uvjetima, sva snaga i moć, ukratko svi 
čovjekovi potencijali. 

Iz tog, psihički vladajućeg središta, izvire sveukupan učinak upravljanja u psihičkomu 
sustavu, nešto poput sabijene cjelovitosti 'psihe'. Ovo je središte neodjeliti dio nas koji se 
uglavnom ne mijenja, a poneki ga doživljavaju kao osjećaj 'Biti' na najdubljoj razini, ili osjećaj 
suštinske naravi i ima malo veze s onim što se odnosi na očitovanu osobnost koja ličnosti daje 
posebnost, u smislu 'imati'. Možemo, možda, barem pokušati prepoznati svoje postojanje, 
početi istraživati i shvatiti ovu jezgru kroz transpersonalnu psihologiju, pa ju pojmiti kao vrata 
koja se otvaraju u svekolikost svemira, kojemu i ishodišno i u konačnici svi zapravo pripadamo. 

Kozmogram je nacrtan tako da sve njegove sastavnice opasuju to središte. Simbolično, 
čovjekovim rođenjem, 'mali krug', odnosno središte, počinje isijavati životodavnu energiju, 
odnosno temeljnu životvornu silu, zračeći u svim smjerovima. Izrastajući iz te jezgre, čovjek 
prorasta kroza svijetu, urasta u nj ne bi li postao štogod ili tkogod, a ponad svega spoznao i bio 
ono što uistinu jest pa u potpunoj slobodi opstojao. 


Stoga ne povlačimo aspektne linije kroz ili preko maloga kruga. 


Aspektna mreža 


Cjelokupan ustroj aspektne mreže, likove u njoj sadržane, 
pojedine aspekte, njezino dinamičko usmjerenje, povezanost, 
obojenost i ino, možemo smatrati okosnicom usmjerenosti 


motivacija i unutarnje životvorne sile za razvoj potencijala 
pojedinca, koje on žarišno usredotočuje za svrhovito ostvarenje svojega poslanja u različitim 
životnim područjima (poljima) - poput energetskih linija koje će osoba nastojati uravnotežiti 
u svojem životu, tako da između njih neće biti trenja, već će energija slobodno teći, što znači 
da će se osoba ponašati slobodno i u skladu sa svojom unutarnjim biti. 

Potencijali, što iz središta izviru u svim smjerovima, prvo se susreću s linijama 'aspektne 
mreže', prispodobljenom 'slikom' ustroja svijesti, odnosno pokazateljem čovjekovih 
životnih nastojanja, njegovih temeljnih usmjerenja, 'obosnicom radnje. 

Slijedom toga, u kozmogramu rođenja prispodobljuje smjerove glavnih čovjekovih 
potreba, težnji, interesa, osnovnih briga i nadanja, ono što želi učiniti od svojega života (čak 
i bez svjesnoga znanja o tomu) i koliko potrebite životne energije u to unosi, riječju snagu 
podsvjesnih motivacijskih usmjerenja. Pokazuje kamo usmjeriti potencijalne sposobnosti i 
mogućnosti koje se mogu razviti i primijeniti, naznačuje slabosti koje mogu predstavljati 
teškoće. Također, može se sagledati skrivena darovitost koja se ne može očitovati jer nije 
najpovoljnije povezana unutar cjelovitoga kruga (ustroje svijesti) aspektne mreže, odnosno 
povezana je ali stoji postrance. Time aspektna mreža i likovi u njoj sadržani poprimaju 
čvrsto središnje značenje. 


Aspekti, kao poveznice, također su pokazatelji uzajamno preinačujućih učinaka 
prispodobljenih značajki planeta. Ujedno su i odabiratelji jer svaki aspekt, prema svojem 
prispodobljenom značenju, može 'izabrati' određenu vrstu ili raspon životvorne sile koja 
zrači iz jezgre, prenoseći njezinu kakvoću na planete s kojima je u dodiru. Središnja 
životvorna sila sadrži sve ljudske mogućnosti koje postoje, a aspekti su 'prvi odabiratelji' koji 
će omogućiti posebno usavršavanje sposobnosti ili motivacijsko usmjerenje u određenim 
životnim područjima. 

Glede slikovitije usporedbe zamislimo središte kozmograma kao čisto bijelo svjetla koje 
zrači iznutra prema van. Bijela svjetlost sadrži sedam boja, a svaki je od sedam vrsta 
osnovnih aspekata sposoban žarišno usmjeriti jednu od tih boja u točke napajanja (planete) 
s kojima je u dodiru, odnosno koje povezuje - poput usmjerivačkih snaga unutar pojedinca. 


Planeti 


Izvirući potencijali, iz središta, prenosi se linijama svekolike 
aspektne mreže, ka planetima, pojedinačno smještenima 
unutar kruga kozmograma, koji poput izvršitelja prispodobljuju 
stvarna čovjekova oruđa, odnosno sredstva činidbe i 
ostvarivanja, funkcije i značajke temeljnih odlika ili djelatne 
čimbenike pomoću kojih čovjek uspostavlja vezu sa svijetom koji ga okružuje i ostvaruje 
smjeranja proizišla iz aspektne mreže. Kao psihološki pokretači, pokazatelji su dinamike 
psihičkih procesa, sposobnosti i znanja, i neposredna spoznavanja na temelju čega čovjek 
opaža i kuša svijet i s njim uspostavlja životnu i funkcionalnu razmjenu. 


Aspektni je ustroj skriven ispod površine ljudske svijesti i pojedinac ga nije sposoban 
posve svjesno doživljavati. Planetarne su mu prispodobljene značajke, međutim, 
umnogome bliže i njihove učinke može doživjeti mnogo jasnije. No pri razmatranju istog 
uvijek moramo uzeti u obzir značajke obaju planeta i narav aspekta koji ih povezuje, dakako, 
i opet, unutar cjelokupna aspektna ustroja i kozmograma kao cjeline. 


Katkad o planetima, svakom s vlastitim posebnim značajkama, govorimo kao o 'točkama 
energije', a zapravo su više nalik 'sijalicama'. Naime, ne možemo vidjeti svjetlost 'sijalice' 
ako do nje nama dotoka energije (el. struje). Slikovitije, planeti preuzimaju određenu valne 

duljinu energije od aspekata koju preinačuju i prenose na vanjski svijet, na područja unutar 
kojih ćemo usredotočiti svoju pozornost. 


No, osim dotoka energije iz središta, putem aspekata, planeti se opskrbljuju određenom 
vrstom energije i od znakova, kao i iz ozračja, odnosno polja, u kojima se nalazi, pa je 
preinačuju i unutar istih oslobađaju. Stoga, kada razmatramo kozmogram, uvijek moramo 
biti svjesni neprestana međudjelovanja, uzajamne razmjene, prožimanja, odnosno 
višesmjerna protoka energije koja, poput udahnjujuće djelotvorne sile, pokreće različita 
područja kozmograma. 


Kako god, u kozmogramu rođenja planeti prispodobljuju čovjekova raspoloživa sredstva 
izražavanja, 'gOumce'. Različitih su brzina kretanja i dinamike, a u svakomu se kozmogramu 
nalaze u različitu razmještaju, znaku, polju i u različitu uzajamnu odnosu (aspektu), stoga su 
naznake ishoda raznolikosti očitovanja čovjekovih sklopova osobina, stavova, sposobnosti, 
jedinstvena i neponovljiva doživljavanja i ponašanja, i inog ... 


Znakovi 


Sadržaji su to, unutar kojih su potencijali u funkciji pohrane i 
očuvanja, a planeti ih uzajamno razmjenjuju, uravnotežuju. 
Prispodobljeni su pokazatelji 'pradjedovskih' nasljednih 
obilježja, predispozicija, genetskoga ustrojstva naslijeđena od 
roditelja, praroditelja, rase, onoga što je svima zajedničko, 
arhetipovi. To je do stanovite razine 'uvjetovano', ili možebitno i nije (epigenetika). 


Svaki je planet u znaku zodijaka prožet obilježjima tog znaka. Za slikovitiju predodžbu, 
ovoga procesa, zamislimo planete kao glumce i glumice koji igraju svoje uloge, a znakove 
poput odjeće za svakog glumca i glumicu, odnosno '&ogtime' koji odgovaraju dodijeljenoj im 
ulozi. Primjerice, zamislimo Veneru kao upečatljivo dopadljivu glumicu, koja igra ulogu za 
koju je potreban kostim s obilježjima Vage. Dakako, ona će u toj ulozi zaživjeti najbolje odlike 
Vage, unoseći u igrokaz ljepotu, sklad i ljubav, donoseći sreću i zadovoljstvo svima koji s 
njom dolaze u dodir. No, pokušajmo zamisliti, kako će se Veneru osjećati i ponašati ako je 
baštinila kostim Jaraca ili Ovna? 


Dakle, znakovi predstavljaju dvanaest osnovnih arhetipova, ili uloge ljudskoga bića 
shodne kostimu, a sadržeći sveukupni zbroj ljudskoga znanja i iskustva postaju dijelom 
kolektivno nesvjesnoga, koje se nadalje neprekidno razvija kako čovjek raste u svijesti i 
razumijevanju. 

Kako god, razmatrajući kozmogram rođenja, iz položaja planeta u 'znakovima', kroz 
prispodobu osobitih obilježja tih znakova - sklopove osobina, navike, crte ličnosti, čuvstvena 
obilježja i ino - možemo zaključiti koje su nam sklonosti prirođene spram, onih, razvojem 
stečenih obilježja. Shodno tomu, znakove nas upućuju na način hvatanja u koštac sa 
životom, a kroz planete razaznajemo kako se pritom želimo očitovati. Kada uzmognemo 
izraziti puninu prispodobljenih odlika svih naših znakova, sa svim svojim mogućnostima, 
počinjemo osjećati svu puninu vlastita života i vrlo smo blizu naše suštine. 

Polja 


Polja su prispodobljeni pokazatelji unutarnjih stavova 
spram našega okruženja, ozračja, stvarnih i očevidnih životnih 
okolnosti i područja iscrpnoga iskustva, doživljavanja i 
aktivnosti na temelju kojih se stavovi oblikuju - riječju naš su 
odziv i prilagodba zahtjevima i uvjetima okruženja - naučeno ponašanje. 


AC 


U opreci s čovjekovim sustavom izričito unutarnje jednosti - aspekti, planeti, znakovi - 
polja ujedno predstavljaju i svekolike izvanjske čimbenike. Ustroj polja uspostavlja se tek 
rođenjem i čovjek u skladu s tim djeluju tijekom cijeloga života. Zapravo, samo uvjetno 
kazano, čovjek počinje samostalno 'živjeti' tek kada postane svjestan svoje okoline. Stoga 
sustav polja i jest toliko znakovit svjesnomu čovjeku, kazujući kako okolina utječe na njega i 
kako se on njoj odziva. 

Rođenjem dijete smještaju u životne okolnosti, okruženje. Najprije se u obitelji, potom u 
školi, susreće sa stanovitim ozračjem, određenim područjem, društvenim slojevima, 
religioznim i političkim usmjerenjima i inim. Sve to, kroz odgoj i obrazovanje, utječe na dijete 
i izgrađuje njegov svjetonazor, oblikuje ličnost. Stoga će razmještajna referenca nečijeg 
sustava 'polja', životna okruženja, biti utisnuta u njegove ponašajne značajke kroz odgoj i 
obrazovanje. Čimbenici okoline utječu na dijete jedinstveno. Ishod je jaka ili slaba ličnost, 
pojačana ili ograničena samosvijest, individualist ili sljedbenik i sl. 

Dakle, izloženost je to svijetu u kojemu postoje određeni 'društveni zakoni', često drukčiji 
od 'prirodnih zakona', što može rezultirati sukobom s našim unutarnjim svijetom tako da, 
nesumnjivo, moramo naučiti uravnotežiti želje našeg unutarnjeg svijeta s pravilima, 
ograničenjima, uvjetima i zahtjeve vanjskoga svijeta. 

Čovjek se, umjesto ispunjenosti blagodatima punine vlastite nutrine, često poistovjećuje 
s ispraznosti izvanjskih čimbenika, klanja im se, i time doživljava razočaranja. No, u životnim 
područjima, prispodobljenih poljima, svatko je od nas u prigodi, umnogome djelotvornije, 
razviti svoje urođene potencijale, ako ih odista prepoznamo i razaznamo naše istinske 
mogućnosti. 

Za dobrano razumijevanje samoga sebe nužna je cjelovita svjestitost i želje za rastom i 
razvojem na nesebičan način. U protivnom neprestanu se sukobljujemo sa svijetom ili smo 
mu, štoviše, naprosto podčinjeni, prilagođavajući se zahtjevima i uvjetima okruženja, 
drugomu i drugima, sa svim primoranostima, uz podrazumijevani osjećaj osujećenost, kao i 
posljedičnu ljutnju, potiskivanje, tjeskobu, potištenost, ispraznost čak ... 

Stoga je važno razmotriti kozmogram kao cjelinu, pratiti i povezati sve razine, jer tek tada 
možemo razumjeti uzajamnost i međudjelovanje koji utječu na energiju što zrači iz jezgre 
pa ju, poput djelotvorne sile, žarišno usmjeriti kroz aspektne likove, uspostaviti suglasje i 
staviti na raspolaganje planetima, sredstvima činidbe koji, potaknuti i prožeti obilježjima 
znakova, svrhovito djeluju u svakodnevnu životu, poljima. 

U korijenskome kozmogramu, (ne)suglasje između znakova i polja pokazuje stupanj 
razvojne napetosti kojoj smo podvrgnuti tijekom procesa učenja i prilagodbe. U dvanaest 


životnih područja, polja, pokušavamo ispuniti zahtjeve i zadovoljiti očekivanja okruženje, s 
više ili manje uspjeha, ovisno o našoj duboko unutarnjoj naravi. Kroz njih, također, učeći o 

ukupnosti različitih životnih uvjeta koji određuju razinu kakvoće življenja, usvajamo 
trenutno važeće društvene obrasce i vrijednosna mjerila. Sve obveze, kojima smo u 
svakodnevnu životu sučeljeni, ogledaju se u položajima planeta u poljima. Uzmognemo li 
ostati postojano dosljedni našoj suštinskoj naravi, polja postaju velebnom životnom 
pozormicom' s dvanaest različitih, ali neodjelitih, odnosno uzajamno sveprožimajućih 
poprišta gdje možemo svrhovito i plodonosno djelovati s upečatljivim učincima. 


U konačnici, uprizoreno, zamislimo sebe kako iz središtu samoga kruga, poput dirigenta, 
promatramo planete, sada orkestar. Naš je zadatak spoznati kako će svaki glazbenik svirati 
na svojemu glazbalu, zasebno, a opet skladno uklopljen u cjelinu. Hoće li svi zajedno zvučat 
suglasno? Treba li bilo koje glazbalo ugoditi? Je li svaki glazbenik motiviran odsvirati notu 
koju smo za njega izabrali? ... 


Moguće je da kroza životno iskustvo budemo uključeni u kakve nezaboravne i osobite 
prigode, u kojima pojedini 'glazbenik trebao nadići razinu mjerodavnosti orkestar'. Ako se 
to dogodi, u nekom trenutku našega životu, dobivamo sredstvo nadosobne 
(transpersonalne) energija koje nam omogućuju stvoriti velebnu unutarnju glazbu 
neusporedive milozvučne ljepote. 


Sažetak: 


Možemo kazati da je korijenski kozmogram, naglašavam, samo kao neodjelita cjelina, 
unekoliko prispodobljeni prikaz ljudskoga bića. On pokazuje možebitnu energiju koju 
rođenjem unosimo u svoj život. Razmatrajući ga možemo sagledati i razumjeti vlastitu 
narav, prema njegovim, neodjelitim, sljedećim sastavnicama: 


= Središnji krug 

=" Ustroj aspektne mreže - usmjerenje, uravnoteženost boja, likovi 
== Planeti - sa svojim odlikama 

== Znakovi - koji pokazuju suštinu našeg odnosa sa zajednicom 

= Polja - polutke, četvrtine, osi 


Dakle, kroz cjelovitost kozmograma sagledavamo energije, snagu rasta, razvoj obilježja, 
kao i možebitne poremećaje nastale u vlastitu uzorku urođena nasljeđa, zbog činjenice da 
smo svi, u većoj ili manjoj mjeri, tijekom djetinjstva bili podvrgnuti uvjetovanjima i 
ograničenjima od strane roditelja, učitelja, i općenito okruženja u kojemu smo odrastali i 
živjeli, ili još uvijek živimo. 

Dakao, riječ 'rast' ne označava visinu, težinu, ili stanje našega zdravlja. Rast ovdje 
podrazumijeva širenje svijesti, što se i opet nikoliko na odnosi na spavanja ili budnost, već 
na svjesnost, svjstitost, osviještenje, znanje, spoznaju i vrjednovanje naših potencijala, našu 
vlastitost, veličinu naše čovječnosti. 

Ako nam je življenje neprestana potraga za priznanjima i nagrađivanjima, znači da 
neprestano 'raste' težnja za zadovoljavanjem materijalnih potreba, ili ako naš osjećaj 
opstojanja ili sigurnosti ovisi o tomu što smo priskrbili ili posjedujemo, onda je naša svijest 
ispunjena materijalnim preprekama i nećemo značajnije duhovno uznapredovati. 

Kada mi ne živimo samoživ život isključivo na se usmjeren, kada u nj uključujemo i 
potrebe naših bližnjih, kada njegujemo skladne odnose unutar obitelji, na poslu i jedan 
spram drugoga, tada proširujemo spoznajno obzorje, širimo raspon sagledavanja sebe u 
odnosu na druge, a pritom se naša svijest proširuje, produbljuje, obuhvaća drugo i druge, i 
u konačnici proteže do, umnogome, produhovljenije razine. 


No, čak i u takvom okolnostima, naša svijest još uvijek nije uznapredovala dovoljno 
daleko, eda bi potpunoma nadišla ograničenja ličnosti i uzdignula se na nadosobnu razinu. 
Mi smo uvelike zarobljenici zahtjeva vlastita ega koji, ovako ili onako, u jednom ili drugom 
obliku, svodi potrebe ka obraćanju pozornosti na postizanje vlastita potvrđivanja i udobne 
sigurnosti, materijalne dobrobiti i moći. Pritom, možda, katkad i iskusimo nezadovoljstvo s 
osjećajem da bi život trebao biti nešto drugo, a ne samo djelovanje u svrhu priskrbljivanja 
ili materijalna posjedovanja!? 

Talijanska psihijatar Roberto Assagioli, utemeljitelj psihološka pravca psihosinteze, 
vjeruje da u svakomu od nas postoji nerazdvojna, bitno nam pripadna, potreba da se 
osjećamo jedno sa svim i svima, sa svemirom. Kazao je da svi imamo potencijal za nadosobni 
rast, jer je prirodna funkcija ljudskoga bića želja za postizanjem osjećaja sklada s tom cjelinu. 

Kakva je tu poveznica s astrologijom? Umnogome, jer kada razmatramo kozmogram, 
važno je sagledati ga kao nešto znakovitije nego li samo komad papira iscrtam simbolima i 
likovima. To je prispodoba jednog ljudskog bića s potencijalom za razvoj i rast, u svoj 
njegovoj svjestitosti i težnji za ostvarenjem osjećaja slobode što se postiže kada život više 
nije samo slijepa i besmisleno žudnja za zaradom dovoljno novca, ukorak s onima tako 
usmjerenima, ili želja za ostavljanjem upečatljiva dojma imućnosti ili moći. 

Kad nema bojazni od neuspjeha ili gubitka svih materijalnih dobara za koje smo se tako 
grčevito borili, sposobni smo ispuniti daljnje, bitne, potreba našega pravoga Ja. 

Dakle, ono što možemo učiniti jest prevladavanje ili oslobađanje od spona koje nas čvrsto 
vezuju s potrebom za isključivo materijalnom sigurnosti!? Prvi je korak umnogome iskrenije 
razumijevanje sebe i jasnije sagledavanje tko smo i gdje smo sada, a od tuda možemo, 
nesputani, prepoznati i odabrati svoje pravo mjesto u svijetu ovom, uznastojati i Biti, a ne 
samo imati. 


Iznimno je važno ne tumačiti svoj ili život naših bližnjih oslanjajući se samo na odrednice 
u raznim astrološkim priručnicima, knjigama i inom, zanemarujući pritom činjenicu da je 
osoba rođena s jedinstvenim i neponovljivim kozmogramom i s njim umire, a u tom se 
rasponu, između rođenja i smrti, neprestano i nezaustavljivo mijenja, raste i razvija. Stoga 
bi bilo besmisleno reći da se odrasla osoba uklapa u određenje Venere u Biku isto kao i dijete 
ne uvažavajući pritom proces rasta i razvoja. Radeći s odrednicama iz 'udžbenika', riskiramo 
iskazivanje mišljenja koje može biti ne samo netočno, već i beskorisno, a katkad i štetno. 


Stoga svi mi koji nastojimo protumačiti prispodobu astrološke simbolike, odnosno 
preneseno značenje iste, naprosto moramo biti svjesni iznimno važne činjenice da 
kozmogram, od trenutka rođenja, uključuje sve stupnjeve našega razvoja od prvotnih 
nesvjesnih pobuda za opstankom, pa kroza svekolike stupnjeve učenja i razvoja unutar kojih 
prolazimo svim područjima širenja naše svjesnosti, na temelju koje naša ličnost nastoji 
postati uravnoteženom i objedinjenom. 

Kroz ovaj proces traženja sebe i osobni rast i razvoj, astrologija igra ulogu vodiča koji na 
'zemljovidu' kozmograma razotkriva, ne utisnuće neporecivo izvjesnoga, već tragove 
mogućeg životnog uznapredovanje, pri čemu ne smijemo smetnuti s uma da jednima 
zemljovid koristi za pronalaženje smjera životna puta, dočim drugi, primjerice, vjeruju da će 
im zemljovid riješiti probleme s kojima se suočavaju. Kao putnik možemo na putu naići na 
sve moguće vrste neočekivana znakovlja koje nije prikazano na zemljovidu - promjene 
godišnjih doba, možda probleme s opremom, itd., a da ne spominjem razlike u dubini, širini, 
tonu, hladnoći, vrućini, ljepoti i inom, što je sve, dakako, nemoguće potpunoma razotkriti 
na papirnatu dvodimenzionalnu zemljovidu. 


U svakomu kozmogramu rođenja nesagledivo je mnoštvo vidova i različitih pristupa 
ljudskoj psihi iliti jedinstvenu, neponovljivu i neusporedivu biću. 


Nijedna osoba nije slična drugoj, svaka je jedinstvena - to je narav inteligencije - 
i svaka je neusporediva. Ne uspoređuj sebe s nekim. Kako se možeš uspoređivati? Ti 
siti, a drugi je drugi, uzajamno ste različiti, zato usporedba nije moguća. Ali mi 
smo učeni da se uspoređujemo, i stalo smo uspoređivali. Izravno, neizravno, svjesno 
ili nesvjesno, mi živimo uspoređivanja. Ali ako uspoređuješ nikada nećeš poštovati 
sebe: netko je ljepši od tebe, netko je viši od tebe, netko je zdraviji od tebe, a netko 
drugi je nešto drugo; netko ima milozvučan glas, ... it ti ćeš se tako opterećivati 1 
opterećivati ako nastaviš uspoređivati. Postoje milijuni ljudi oko tebe, ti ćeš biti 
slomljen zbog svojega uspoređivanja. A ti imaš divnu dušu, divno biće koje želi 
procvjetati, koje želi postati Zlatnim cvijetom, ali usporedbom nikako to ne 
uspijeva ... 


... Budi svoj ... Oslobodi se uspoređivanja. Ti si jedinstven. Nitko nije nalik tebi, 
nitko neće biti nalik tebi, i nitko drugi neće nikada nastojati biti poput tebe. Ti st 
naprosto jedinstven - a kada to kažem, ne mislim da si nešto bolji od drugih, 
zapamti to. Samo kažem da su i oni isto tako jedinstveni. Biti jedinstven je 
uobičajena odlika svakoga bića. Biti jedinstven nije za uspoređivanje, biti 
jedinstven je prirodno kao i disanje. Svatko diše i svatko je jedinstven na svoj 
način. Samo dok si živ, ti si osobit. Samo su mrtva tijela beživotna, neprijemčiva; 
životne osobe su osobite. One nikada nisu slične - one ne mogu biti slični. Isti život 
se nikada ne ponavlja ... 


... Poštuj svoju osobitost, i odbaci uspoređivanje. Oponašanje je patvorenje. Kada 
se jednom usporediš s nekim, tada si osuđen neprestano činiti istu grešku. Nemoj se 
uspoređivati ni s kim - on nije ti, ti nisi on. Ti trebaš biti svoj, a on treba biti svoj: 
dopusti mu da bude takav, a ti se opusti u svojemu biću. Počni uživati u onome što 
si ti. Uživaj u trenutku koji je samo tebi dostupan ... 

Kozmogram - poput (životno) 
Qazališne predstave 


Zamislimo kazališnu predstavu nazvanu "životno poslanje', koja se 
odvija na obrćućoj pozornici, uprizorenoj s dvanaest 'odjeljaka' od 
kojih je svaki uređen na drukčiji način. Svaki odjeljak predstavlja 
jedno od dvanaest polja i urešen je prama jednome od dvanaest 
zodijačkih znakova. Glumci su planeti, okosnica sadržaja radnje je aspektna mreža, a redatelj 
predstave je središnji krug. Izvode predstavu uz potrebnu opravu i opremu koja im je na 
raspolaganju. Gledamo jedan odjeljak okretne pozornica na kojoj glumci izvodi prizor 
predstave prema okosnici radnje (aspekta mreža). No, postoje i odjeljci pozornice u kojima 
nema glumaca, što svedeno na kozmogram znači da postoje polja i znakova u kojime nema 
planeta. U tom dijelu pozornice bez glumaca ne odvija se očevidan prizor, odnosno u tom 
životnom području, bez planeta, ne možemo djelovati ili odazvati se poticajima odlučno i 
upečatljivo. Kako taj dio pozornice postoji i uređen je, sve što možemo učiniti jest zamisliti 
kakav bi se prizor mogao odvijati. U praznom polju i znaku, gledatelji (okruženje) mogu samo 
promatrati najmanji mogući odziv prema uvriježenim obrascima. Za redatelja predstave, 
pozornica bez glumaca je životno područje bez osobita zanimanja za nj. Glumci su dužni 
izvoditi predstavu, djelovati (planeti), ali oprava i oprema (znakovi) ne mogu se zamijeniti 
pa pružaju tek okvir za djelovanje. 


Zaključak: eda bi se uprizorila dobra životna predstava, pet razina kozmograma trebaju 
djelovati združeno. 


Shodno igrokazu, uprizorimo primjerom kratak dijelak dijelka životne radnje (iz prakse). 
Prizor: glumac Mjesec, u opravi Strijelca u odjeljku drugoga polja, odigrava kvadrat sa 
Suncem u opravi Riba, sekstil s Marsom u opravi Vodenjaka i opoziciju s Uranom; Jupiter je 
u opravi Djevice ... 


Prisjetimo se, Mjesečeva je uloga kao 'glumca', odnosno prispodobljeno načelo, odziv, 
neusiljeni odgovor na bilo kakvu pobudu ili poticaj, kroz sposobnost predviđanja i poimanja 
prije naknadnih saznanja i procesa mišljenja. Odjeven u Strijelčev 'kostim', kao osnova u 
načinu odziva svim okolnostima i događajima (odvijanju radnje), bez obzira koliko ostali 
čimbenici (glumci) pobuđivali Mjesec, uvijek će biti nazočna obilježja u odgovorima na 
životne zahtjeve poput optimističnoga poleta, širine razmišljanja, slobodoumlja bez 
predrasuda, potrebe da se 'sitne' životne stvari povežu s 'krupnijim' događajima, potreba za 
podučavanjem i širenje nazora, izričite otvorenosti, žustre obrambenosti, umanjene 
čuvstvene osjetljivosti itd. 


No, iako je položaj Mjeseca u znaku (oprava) od bitna učinka, ipak razmotrimo ukratko i 
ostale, prethodno spomenute čimbenike (sadržaj radnje). 

Djevičinim dijelom oprave upotpunjen je 'kostim' Strijelčeva Mjeseca, stoga što se 
Jupiter, vladar Strijelca, nalazi u Djevici. Dakle, nastup (osobe) možemo odrediti poput 
'posebno raščlambena Strijelčeva Mjeseca". Naime, Jupiter u opravi Djevici raščlanjuje i 
pokušava otkriti zbog čega je Strijelčevo Mjesečev dio osobnosti koji ličnosti posebnost daje 
toliko neopravdano optimističan, jer Djevica uvijek i u svemu zapravo pronalazi 'brdo' 
problema (uostalom Djevica je u kvadratu sa Strijelcem pa se javlja sukob motiva). No, to je 

naznaka i vrlo oštroumna glumca (osobe), kada se oba znaka (oprave), uz pripomoć drugih 
sastavnica kozmograma, skladno nadopune. 


Unutar okosnice radnje glumac Sunce u Ribinoj opravi usmjerava radnju kroz kvadratni 
aspekt s Mjesecom. Stoga, Ribina osjetljivost unekoliko ublažava očitovanje (nastup) 
donekle neosjetljiva i nasilna Strijelčeva Mjeseca čineći ga (na pozornici) obazrivijim, dočim 
on, istodobno, optimističkim i poletnim obilježjima, neprestano potiče na izražavanje 
najčešće oprezno i sklono povlačenju u se, Ribino Sunce. Glumac Mars u opravi Vodenjaka, 
pak, dopunjujućom radnjom sekstila, izazovom iskušava pustolovna Strijelčeva Mjeseca, 
potiče u nj želju za putovanjima i pobuđuje sklonost promjenama i uzbuđenjima. Ovo 
usmjerenje još više pojačava glumac Uran svojom opozicijom, što zapravo potvrđuje da se 
glumac Mjesec (osoba) uistinu osjeća ugodno uglavnom onda kada se nađe usred šarolikosti 
kroz učenje, putovanja, raznolika uzbuđenja i promjene svih vrsta. (Imajte na umu da su i 
Sunce i Mjesec u promjenljivo/prilagodbenim znakovima, zbog čega oba čeznu za 
raznolikosti i vrlo su umješni u prilagođavanju promjenama). 


Prethodno unekoliko razjašnjava okolnosti i upućuju na bitno. Međutim, razmotrimo li 
Mjesečev položaj u polju, poprište odigravanje radnja se usložnjava. Mjesec je u drugom 
polju donekle ugodno smješten na pozornici. No, kada se značajke tog poprišta poput 
ustaljenosti, neodlučnosti glede promjena, vezanosti uz rutinska zadovoljstva, svojeglavosti 
i sl., pridoda Mjesečevu odigravanju uloge, a što su njemu zapravo oprečna obilježja, tada 
astrološki savjetnik (gledatelj) nailazi na živopisan 'životni igrokaz', odnosno složene osobine 
o kojima treba raspraviti s glumcem (osobom) čiji kozmogram razmatra. 


Naime, uslijed sukoba motiva koje treba razriješiti, potrebno je uskladiti iznimnu potrebu 
za čuvstvenom sigurnosti kroz materijalna dobra, sklonost stjecanju i posjedovanju, s 
troškovima koje iziskuje težnja za putovanjima ili promjenama. Ili problem usuglašavanja 
vlastita sustava vrijednosti s vrijednosnim sustavima drugih kroz primjenu i stjecanje 
praktičnih znanja i tomu slično ... 


Nije naodmet reći kako je ova osoba, općenito, svoj život ostvarila kroz podučavanje, 
praktičan rad i seminare koji iziskuju putovanja. Čak je, pritom, stekla mnoga praktična 
znanja pa i stanovita materijalna sredstva u inozemstvu, što izvrsno podupiru 
prispodobljene značajke Strijelčeva Mjeseca u drugomu polju. 


Astro-Nex : besplatan astrološki program 


Astro-Nex je koristan i zanimljiv besplatan uslužni program koji se koristi za izračunavanje 
i crtanje kozmograma (astroloških karti) na API način. Vrlo je jednostavan za preuzimanje i 
instaliranje, a ima vrlo ugodno korisničko sučelje s puno korisnih i inovativnih značajki. 

